Úrad vlády SR						 Na rokovanie vlády SR
Sekcia hospodárskej politiky					 dňa  6.2.2002
									 k číslu: 669/2002
									 k bodu: 8

Stanovisko
k Návrhu transformácie Štátneho fondu ochrany a zveľadenia poľnohos-podárskeho pôdneho fondu SR, Štátneho fondu zveľaďovania lesa SR, Štátneho vodohospodárskeho fondu SR a Štátneho podporného fondu pôdohospodárstva a potravinárstva SR do kapitoly Ministerstva pôdohospo-dárstva SR s účinnosťou od 1.1.2002

I.

	Návrh predkladá minister pôdohospodárstva na základe úloh E.1 až E.4 uznesenia vlády SR č. 904 z 26.9.2001 k návrhu zákona o zrušení niektorých štátnych fondov.

	Predložený materiál prezentuje v prepracovanom novom znení návrh spôsobu uskutočnenia transformácie citovaných štátnych fondov, ktoré podľa zákona NR SR č. 553 zo 6.12.2001 o zrušení niektorých štátnych fondov a o niektorých opatreniach súvisiacich s ich zrušením  boli k 31.12.2001 zrušené a náplň ich činnosti,  jej personálne zabezpečenie a financovanie prešli do programov rozpočtovej kapitoly MP SR s účinnosťou od 1.1.2002.

	Predložená konkretizácia zaradenia do programov MP SR uvedených býv. samostatných štátnych fondov rešpektuje požiadavku v bode A.2 uznesenia NR SR č. 1790  z  13.12.2001   k  schválenému   štátnemu  rozpočtu   na  rok  2002   zmeniť 
v  kapitole  MP SR  programovú  štruktúru  tak,  aby  časti  programov do ktorých boli 
(v návrhu  ŠR na rok 2002) včlenené funkcie uvedených fondov sa stali samo-statnými  programami,  vrátane  príslušných  výdavkov  rozpočtovej  kapitoly  MP SR 
od roku 2002.

	Navrhovaná zmena zaradenia funkcie fondov do programov MP SR je premietnutá do bodu A.2   predloženého návrhu uznesenia vlády SR ako jeho príloha č. 1 , ktorým sa má zmeniť uznesenie vlády SR č. 935 z 3.10.2001 k návrhu štátneho rozpočtu  na  rok  2002.   Prílohou č. 2  k predloženému  návrhu uznesenia  vlády SR 
(k bodu B.4) je kalendár Splácania úveru vo výške 390 mil. Sk poskytnutého Poľnobankou a.s. za zrušený Štátny podporný fond pôdohospodárstva a potra-vinárstva SR.

II.

	Vyhodnotenie pripomienkového konania uvádza akceptovanie vznesených pripomienok, okrem pripomienky MVRR SR, týkajúcej sa veľkého počtu programov MP SR,  ku  ktorej  MP SR  uvádza  vysvetlenie,   že  početnosť  programov   vyplýva 
z doterajšej funkcie fondov.

III.

	Doložka   finančných,  ekonomických,  environmentálnych  vplyvov  a  vplyvov 
na zamestnanosť uvádza neutrálny vplyv navrhnutého spôsobu transformácie uvedených fondov na štátny rozpočet. Podľa zákona NR SR č. 553/2001 prechádzajú pracovníci fondov a ich pracovnoprávne vzťahy na MP SR.

	Materiál nebol predložený na Poradu ekonomických ministrov vlády SR.

	Prílohu č. 2  k návrhu uznesenia vlády SR odporúčame pod tabuľkou doplniť dôležitým textom z poslednej strany (str. 8) predloženého návrhu, z ktorého je jasné zdrojové krytie splácania úveru od Poľnobanky, a.s. za zrušený Štátny fond pôdohospodárstva a potravinárstva SR. Uvedené by malo byť sprevádzané vyjadreniami predkladateľa o dohode v tejto veci s Poľnobankou a predstaviteľa MF SR na rokovaní vlády.

	Úlohu B. 1 návrhu uznesenia vlády SR odporúčame doplniť termínom splnenia uskutočnenia  navrhovaného spôsobu transformácie, napr.  slovom  "ihneď".

	Odporúčame  vláde SR po prerokovaní materiálu a vyjadreniach pred-staviteľov MP SR a MF SR prijať predložený návrh uznesenia vlády so zohľadnením našich pripomienok.

Bratislava 4.2.2002